**2.pielikums**

**TEHNISKĀ SPECIFIKĀCIJA**

1. Objektu daļēji paredzēts finansēt no Eiropas Savienības struktūrfonda - INTERREG Latvijas-Lietuvas sadarbības programmas 2014.-2020.gadam projekta Nr. LLI-010 “Dabas tūrisms visiem (UniGreen)”.
2. Būvdarbi veicami pamatojoties uz SIA “MAAJA” izstrādāto paskaidrojuma rakstu “Pārventas parka pastaigu takas izveidošana, Pārventas parks, Kuldīga, Kuldīgas novadā” un nolikuma pielikuma tāmēs dotajiem darbu apjomiem.
3. Lai Pretendents sava finanšu piedāvājuma sagatavošanā varētu ievērtēt visas ar būvniecību saistītās izmaksas, Pretendentam ir tiesības pirms piedāvājuma iesniegšanas veikt objekta apsekošanu. Ja Pretendents uzskata, ka objekta apsekošana pirms piedāvājuma iesniegšanas nav nepieciešama, tad objekta apsekošanas apliecinājums nav jāiesniedz.
4. Piedāvājumā jāietver visi iespējamie izdevumi, lai pilnībā veiktu visus paskaidrojuma rakstā un apjomos paredzētos darbus un izpildītu tehniskajā specifikācijā minētās prasības, kā arī jāparedz visi iespējamie riski saistībā ar iespējamo izdevumu palielināšanos.
5. Visiem izmantotajiem materiāliem un uzstādītajām iekārtām jāatbilst Latvijas standartiem un Eiropas Savienības dalībvalstu nacionāliem standartiem.
6. Pretendentam piedāvājuma cenā jāietver visi izdevumi, kuri saistīti ar darba organizēšanu būvobjektā (piemēram, iedzīvotāju informēšana ar preses un, ja nepieciešams, ar radio un TV starpniecību par būvdarbu gaitu un izmaiņām transporta kustībā, būvobjekta nožogošana un apgaismošana, pagaidu ceļa zīmju uzstādīšana, būvdarbu nodrošināšanai nepieciešamā elektrības un ūdens patēriņa apmaksa un tamlīdzīgi).
7. Iepirkuma uzvarētājam pirms darbu uzsākšanas jābūt noslēgtam līgumam par būvgružu izvešanu. Līgumu kopijas iesniedz pasūtītājam.
8. Organizējot būvdarbus Iepirkuma uzvarētājam, jāņem vērā, ka zemes rakšanas darbu laikā atklājoties jaunām kultūrvēsturiskām liecībām, darbi pārtraucami un par atklājumiem nekavējoties jāziņo Pasūtītājam un Valsts Kultūras pieminekļu aizsardzības inspekcijai. Iepirkuma uzvarētājam jārespektē un vajadzības gadījumā jāpārorganizē darbi, ja nepieciešama dziļāka arheoloģiskā izpēte. Pretendentam finanšu piedāvājuma cenā jāiekļauj visas izmaksas, kuras saistītas ar arheoloģisko uzraudzību un tās atskaites sagatavošanu, ja rodas tāda nepieciešamība. Pretendentam šis faktors un ar to saistītie riski (laika un resursu) jāņem vērā, sastādot cenu piedāvājumu.
9. Atgūstamie materiāli, ja tādi rodas demontāžas laikā, Pasūtītājam jāuzrāda, sagatavojot pieņemšanas-nodošanas aktu par lietderīgajiem materiāliem, kurus Pretendentam par saviem līdzekļiem jānogādā Pasūtītāja norādītajā vietā (iespējamā nogādes vietas SIA „Kuldīgas Komunālie pakalpojumi” novietni Dārzniecības ielā). Pasūtītājs izvērtēs šo materiālu iespējamos pielietojumu būvniecības laikā. Pretendentam piedāvājuma cenā jāiekļauj lietderīgo materiālu pārvietošanu uz SIA „Kuldīgas komunālie pakalpojumi” materiālu bāzi, nevērtīgo - transportēšanu uz atkritumu izgāztuvi.
10. Pretendentam jāņem vērā, ka gadījumā, ja ar to tiks noslēgts līgums, tad pēc būvniecības līguma noslēgšanas būs pasūtītājam jāiesniedz visa nepieciešamā dokumentācija darbu uzsākšanai objektā, t.sk.,:

* apdrošinātāja izsniegtu būvuzņēmēja civiltiesiskās atbildības obligātās apdrošināšanas polises kopija;
* ar pasūtītāju un Kuldīgas novada Domes Būvniecības komisiju saskaņotu darba organizēšanas shēmu, kas iekļauta Darba veikšanas projektā, kurā jābūt arī vispārējam vides aizsardzības plāna aprakstam ar informāciju par iespējamo negatīvo ietekmi uz vidi, kas saistīta ar būvdarbu veikšanu tieši iepirkuma objektā, un attiecīgajām aktivitātēm situācijas novēršanai, ko veiks Ģenerāluzņēmējs, tajā skaitā, būvgružu un citu atkritumu likvidēšanu, norādot konkrētas būvgružu krautņu vietas.
* pasūtītāju un AS „Latvijas valsts ceļi” saskaņota transporta organizācijas shēma (ja attiecināms);
* līguma par būvgružu novietošanu uz visu būvniecības laiku kopija;
* atbildīgā būvdarbu vadītāja saistību raksts;
* rīkojumi par atbildīgo par darba drošību, elektrodrošību un ugunsdrošību nozīmēšanu objektā;
* būvprakses sertifikāts (ja attiecināms) un citu nepieciešamo dokumentu kopijas.

1. Pirms darbu uzsākšanas jāveic iedzīvotāju informēšana ar vietējās preses starpniecību (ja nepieciešams arī ar radio vai TV palīdzību) par būvdarbu termiņiem objekta būvniecības laikā.
2. Iepirkuma uzvarētājam jāveic būvobjekta nožogošana atbilstoši Darba drošības noteikumiem un jānodrošina satiksmes drošība un iedzīvotāju drošība būvniecības laikā.
3. Iepirkuma uzvarētājs regulāri plāno ar pasūtītāju darba sanāksmes objektā vai Kuldīgas novada pašvaldības telpās, kuru laikā atskaitās par padarīto, kā arī nekavējoties informē pasūtītāju par iespējamām problēmām būvniecības procesā. Sapulces vada un protokolē būvuzraugs. Sapulcēm jānotiek ne retāk kā reizi divās nedēļās. Par sapulču norises vietu un laiku pasūtītājs ar iepirkuma uzvarētāju vienojas atsevišķi.
4. Pēc līguma noslēgšanas pasūtītājs uz būvniecības laiku līdz objekta nodošanai ekspluatācijā nodod iepirkuma uzvarētājam objektu (darba fronti), parakstot attiecīgo aktu.
5. Būvdarbi objektā jāveic un būvobjekts jānodod ekspluatācijā atbilstoši Latvijā spēkā esošajiem normatīvajiem aktiem.
6. Pretendentam finanšu piedāvājuma cenā jāiekļauj visas izmaksas, kuras saistītas ar objekta nodošanas ekspluatācijā dokumentācijas sagatavošanu: t.sk., izbūvēto komunikāciju un segumu izpilduzmērījumu sagatavošanas izmaksas gan papīra izdruku, gan digitālā (CD) formātā;
7. Pirms būvdarbu pabeigšanas iepirkuma uzvarētājam savlaicīgi (būvuzņēmējam) jāiesniedz pasūtītājam:

* rakstisks paziņojums par būvdarbu pabeigšanu objektā;
* tehniskā dokumentācija:
  + segto darbu akti;
  + būvmateriālu ekspluatācijas īpašību deklarācijas;
  + izbūvēto/rekonstruēto inženierkomunikāciju un segumu izpilduzmērījumi gan papīra izdrukas, gan digitālā (CD) formātā.

Visa tehniskā dokumentācija jāsagatavo 3 (trīs) eksemplāros – divi pasūtītājam, viens – būvuzņēmējam.

1. 5 darba dienu laikā pēc rakstiskā paziņojuma par būvdarbu pabeigšanu Pasūtītājs sasauc darba komisiju (piedalās pasūtītāja pārstāvji, būvuzraugs, būvuzņēmēja pārstāvji), lai apsekotu objektu, novērtētu darbu kvalitāti un atbilstību Līgumā ietvertajiem nosacījumiem. Ja tiek konstatēti defekti, darba komisija sagatavo defektu aktu un nosaka to likvidācijas un atkārtotas darba komisijas sasaukšanas termiņus.

Pēc darba komisijas pozitīva atzinuma par veiktajiem darbiem objektā, ģenerāluzņēmējs iesniedz pasūtītājam nodošanas-pieņemšanas aktu, kurā ir uzrādītas objekta būvdarbu izmaksas un garantijas termiņš, kā arī iesniedz apliecinājumu par objekta gatavību ekspluatācijai un visu objekta izpilddokumentāciju.

1. Pretendents nes pilnu materiālo atbildību par trešajām personām nodarītajiem zaudējumiem.
2. Sagatavojot finanšu piedāvājumu rūpīgi iepazīties ar tehnisko dokumentāciju. Ņemt vērā, ka darbs paredzēts izteikti reljefā teritorijā – Ventas labā krasta nogāzē un gravās. Darba fronte un piekļuve ir samērā ierobežota. Īpašu uzmanību, sagatavojot piedāvājumu, pievērst:

* teritorijas atbrīvošanai no kokaugiem – tai ir jābūt korektai un pareizi organizētai, ievērojot sezonalitāti un teritorijas statusu un apstākļus un saskaņā ar DVP;
* būvdarbu izmaksās paredzēt būvtāfeles uzstādīšanu būvniecības ieceri, kas sagatavota saskaņā ar ES publicitātes vadlīnijām. Būvtāfeles satura informāciju izsniedz pasūtītājs;
* Koka detaļu apstrādes izmaksās paredzēt tādus materiālus un metodiku, lai pasargātu no ātras trupēšanas. Pie darbu pabeigšanas iesniegt instrukcijas koka tiltiņa uzturēšanai, lai nodrošinātu nepieciešamo garantijas laiku.

1. Ekvivalentie materiāli:
   1. Ja Iepirkuma dokumentācijā ir minēti konkrēti ražotāju un/vai to materiālu, iekārtu, ierīču ražotāju vai produktu nosaukumi, pretendents drīkst piedāvāt šiem konkrētajiem produktiem līdzvērtīgus citu ražotāju produktus, kuri kvalitātes, izpildījuma, ekspluatācijas īpašību, savietojamības un funkcionalitātes ziņā ir līdzvērtīgi vai pārāki kā iepirkuma dokumentācijā minētie, kā arī atbilst tehniskās specifikācijas un projekta dokumentācijas prasībām;
   2. Ja darbu apjomos ir minēti konkrēti materiālu ražotāju, būvizstrādājumu, iekārtu un produktu nosaukumi un pretendents ir izcenojis šiem konkrētajiem materiāliem, būvizstrādājumiem, iekārtām vai produktiem ekvivalentus citu ražotāju materiālus, būvizstrādājumus, iekārtas vai produktus, kuri kvalitātes, izpildījuma, ekspluatācijas īpašību, savietojamības un funkcionalitātes ziņā ir līdzvērtīgi vai pārāki kā darba apjomos minētie, kā arī atbilst tehniskajai specifikācijai, tad Pretendents piedāvājumam **pievieno attiecīgi aizpildītu iepirkuma nolikuma 8.pielikumu un ražotāja dokumentāciju vai kompetentas institūcijas izsniegtu apliecinājumu** par pārbaudes rezultātiem, kas pierāda, ka piedāvājums ir ekvivalents un apmierina Pasūtītāja prasības, kas izteiktas tehniskajā specifikācijā un vai projekta dokumentācijā.